Vladimir Kontić
<s>Vladimir Bato Kontić (Nikšić, 26. maj 1970 – 25. april 1990) bio je crnogorski šahovski majstor koji je ostvario izuzetne rezultate u svojoj kratkoj, ali bogatoj šahovskoj karijeri.</s><s>Po riječima šahovskog hroničara, Maksima Lutovca, Kontić je bio najdarovitiji igrač kojeg je Crna Gora uz Božidara Ivanovića imala.</s><s>Kontić je u svojoj šahovskoj karijeri osvojio sve značajne turnire jugoslovenskog pionirskog i omladinskog šaha, te konkurentno zakoračio na pozornicu evropske i svjetske šahovske scene.</s><s>U periodu od 1986. do 1988. osvojio je četiri značajna (Grend-slem) turnira što nije pošlo za rukom jugoslovenskim šahovskim asovima, ni prije ni poslije toga: zaredom je osvojio titule omladinskog prvaka Crne Gore, Srbije i Jugoslavije i ubjedljivo trijumfovao na saveznom turniru majstorskih kandidata.</s><s>Osvojio je titule pionirskog prvaka Crne Gore (1984. i 1985.) i pionirskog prvaka Jugoslavije (1985.).</s><s>Godine 1986. postaje omladinski prvak Crne Gore i u omladinskoj konkurenciji, dok godine 1988. postaje omladinski prvak Srbije i omladinski prvak Jugoslavije te osvaja titulu nacionalnog šahovskog majstora.</s><s>Kontić je takođe ostvario značajne rezultate na međunarodnim takmičenjima.</s><s>Na kadetskom prvenstvu Evrope u Šarlevilu (Francuska) 1986. osvojio je četvrto mjesto, dok je na kadetskom prvenstvu svijeta u Rio Galjegosu (Argentina) 1987. zauzeo šesto mjesto.</s><s>Posebno se ističe njegov trijumf na brzopoteznom turniru omladinskog šampionata Evrope (1988.) u Arnhemu (Holandija) gdje je nadmašio mnoge vrhunske šahiste, uključujući i engleskog velemajstora Majkla Adamsa (kasnije, četvrtorangiranog šahistu planete).</s><s>Vladimir Bato Kontić bio je omladinski klupski prvak Jugoslavije sa ŠK Radnički (1988.) Takođe je predvodio omladinsku reprezentaciju Jugoslavije koja je osvojila zlatnu medalju na Ekipnom omladinskom prvenstvu Balkana (Kaštel Stari, Hrvatska, 1988).</s><s>U znak poštovanja prema njegovom naslijeđu, u Nikšiću su organizovana tri velemajstorska memorijalna turnira posvećena Vladimiru Kontiću, i to 1991, 2000. i 2021. godine.</s><s>ŠK Radnički je takođe 2019. organizovao memorijalni turnir u čast svog nekadašnjeg igrača.</s><s>Najpoznatiji crnogorski šahovski hroničar, Maksim Lutovac, napisao je knjigu o njemu pod nazivom Balada o Vladimiru.</s>

<s>Literatura 	
 Maksim Lutovac, Balada o Vladimiru, Podgorica, 2000.</s>

<s>Vanjske poveznice 	
 Vječiti sjaj zvijezde
 Virtuoz za tablom - Vladimir Bato Kontić
 Aplauz za legende: Bato Kontić, vitez na bojnom polju</s>

<s>Reference</s>

<s></s>

<s></s>

<s>Jugoslavenski šahisti
Crnogorski sportisti
Biografije, Nikšić</s>

